Pilar del Castillo

Pilar del Castillo Vera, nada en Nador (Marrocos) en 1952, é unha política española. Foi ministra de educación e cultura entre 2000 e 2004 e directora do Centro de Investigacións Sociolóxicas (CIS) entre 1996 e 2000.

 Traxectoria 
Licenciouse en dereito pola Universidade Complutense de Madrid en 1974. En 1980 obtivo unha bolsa do Programa Fulbright para cursar un mestrado en Ciencia Política na Universidade Estatal de Ohio nos Estados Unidos. Doutorouse en dereito pola Universidade Complutense en 1983 e o ano seguinte obtivo o premio do Centro de Investigacións Sociolóxicas pola súa tese de doutoramento "La financiación de partidos políticos en las democracias occidentales".

En 1986 obtivo a praza de profesora titular de dereito constitucional na Universidade Nacional de Educación a Distancia e en 1994 a de catedrática en Ciencias Políticas e da Administración. De 1995 a 1996 dirixiu Nueva Revista de Política, Cultura y Arte, editada por Antonio Fontán.

Entre 1996 e 2000 dirixiu o Centro de Investigacións Sociolóxicas e en 2000 foi nomeada Ministra de Educación, Cultura e Deporte.New reins for Spain Variety, 28 de abril de 2000. Durante o seu mandato aprobáronse, entre outras, os reais decretos de ensinanzas comúns, a Lei Orgánica de Formación Profesional, a Lei Orgánica de Calidade da Educación a Lei do Cinema, a Lei do Museo do Prado e a Lei Orgánica de Universidades, que provocou as maiores manifestacións estudantís desde a transición, cun número de 100 000 estudantes e profesores protestando en todo o estado o 1 de decembro de 2001.Emma Daly (2 de decembro de 2001), In Spain, Thousands Protest New Plans for Universities The New York Times. As ampliacións do Museo do Prado e do Museo Raíña Sofía desenvolvéronse en boa parte durante a súa xestión, así como o Museo do Traxe.

En xuño de 2004 foi elixida eurodeputada.

 Publicacións 
 La financiación de partidos y candidatos en las democracias occidentales, Madrid, Centro de Investigacións Sociolóxicas, 1985.
 Comportamiento político y electoral (Eds), Madrid, Centro de Investigacións Sociolóxicas, 1994.
 Cultura y política (Ed), Valencia, Tirant lo Blanch, 1997.
 La Financiación de la Política en Iberoamérica (Ed), San José de Costa Rica, Instituto Interamericano de Derechos Humanos, Centro de Asesoría y Promoción Electoral, 1998.

 Vida persoal 
Del Castillo é afeccionada á pintura. O cadro como ministra da galería de retratos do Ministerio de Educación e Ciencia é un autorretrato.Los ministros Pilar del Castillo y Aguilar salieron gratis: pintaron su propia imagen 

 Notas 

 Véxase tamén 

 Ligazóns externas 
 Ficha no Parlamento Europeo
 Páxina oficial de Pilar del Castillo en YouTube

Categoría:Nados en Marrocos
Categoría:Nados en 1952
Categoría:Deputados do Congreso dos Deputados polo PP
Categoría:Ministros de Educación de España
Categoría:Deputados no Congreso dos Deputados (IX Lexislatura)
Categoría:Alumnos da Universidade Complutense de Madrid
Categoría:Catedráticos da Universidade Nacional de Educación a Distancia
Categoría:Europarlamentarios do PPE
Categoría:Europarlamentarios de España (2004-2009)
Categoría:Europarlamentarios de España (2009-2014)
Categoría:Europarlamentarios de España (2014-2019)
Categoría:Europarlamentarios de España (2019-2024)
Categoría:Profesores da Universidade Nacional de Educación a Distancia
Categoría:Alumnos da Universidade Estatal de Ohio
Categoría:Ministros do Goberno de España da VII Lexislatura